CELEX: 62015TN0480
Language: hr
Date: 2015-08-19 00:00:00
Title: Predmet T-480/15: Tužba podnesena 19. kolovoza 2015. – KZ i dr. protiv Komisije

12.10.2015   
            
            
               HR
            
            
               Službeni list Europske unije
            
            
               C 337/39
            
         Tužba podnesena 19. kolovoza 2015. – KZ i dr. protiv Komisije
   (Predmet T-480/15)
   (2015/C 337/44)
   Jezik postupka: poljski
   
      Stranke
   
   
      Tužitelji: KZ (Poljska), LA (Poljska), LB (Austrija), LC (Austrija) (zastupnici: S. Dudzik, pravni savjetnik, i J. Budzik, odvjetnik)
   
      Tuženik: Europska komisija
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               poništi Odluku Komisije C(2015) 4284 final od 19. lipnja 2015. u predmetu AT.39864 – BASF, kojom je odbijena pritužba tužitelja u smislu članka 7. stavka 2. Uredbe br. 772/2004 (1);
            
         
               —
            
            
               naloži Komisiji snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelji ističu dva tužbena razloga.
   
               1.
            
            
               Prvi tužbeni razlog: povreda načela djelotvorne sudske zaštite i prava na djelotvoran pravni lijek
               
                           —
                        
                        
                           Odbijajući pritužbu tužiteljâ na temelju članka 7. stavka 2. Uredbe (EZ) br. 773/2004, u situaciji u kojoj su članci 101. i 102. UFEU-a bili povrijeđeni na njihovu štetu – pri čemu državno tijelo nadležno za tržišno natjecanje nije moglo pokrenuti postupak zbog proteka zastarnog roka propisanog nacionalnim pravom za pokretanje postupka zbog povrede odredbi prava tržišnog natjecanja, a tužitelji nisu imali mogućnost učinkovito zatražiti naknadu pretrpljene štete putem tužbe pred nacionalnim sudom – Komisija je povrijedila pravo tužiteljâ na djelotvornu sudsku zaštitu kao i na djelotvoran pravni lijek.
                        
                     
         
               2.
            
            
               Drugi tužbeni razlog: povreda članaka 101. i 102. UFEU-a u vezi s člankom 17. stavkom 1. drugom rečenicom UEU-a, člankom 7. stavkom 2. Uredbe br. 773/2004 i člankom 7. stavcima 1. i 2. Uredbe Vijeća br. 1/2003 (2)
               
               
                           —
                        
                        
                           Komisija je počinila očitu pogrešku u ocjeni kada je smatrala da pokretanje postupka po pritužbi koju su podnijeli tužitelji nije od interesa za Europsku uniju;
                        
                     
                           —
                        
                        
                           Komisija je također povrijedila načelo učinkovitosti (effet utile) članaka 101. i 102. UFEU-a kada je odbila pritužbu tužiteljâ te odbila pokretanje postupka temeljeći svoju odluku na pogrešnoj pretpostavci da se uvjeti za utvrđivanje povrede članka 101. UFEU-a, navedeni u presudi Općeg suda od 17. srpnja 1998., ITT Promedia/Komisija, T-111/96, Zb., EU:T:1998:183, ne primjenjuju na zlouporabu postupka u upravnim ili kaznenim stvarima.
                        
                     
         
      (1)  Uredba Komisije (EZ) br. 773/2004 od 7. travnja 2004. o postupcima koje Komisija vodi na temelju članaka 81. i 82. Ugovora o EZ-u (SL L 123, str. 18.) (SL, posebno izdanje na hrvatskom jeziku, poglavlje 8., svezak 1., str. 298.)
   
      (2)  Uredba Vijeća (EZ) br. 1/2003 od 16. prosinca 2002. o provedbi pravila o tržišnom natjecanju koja su propisana člancima 81. i 82. Ugovora o EZ-u (SL 2003, L 1, str. 1.) (SL, posebno izdanje na hrvatskom jeziku, poglavlje 8., svezak 1., str. 165.)